31985L0509
L 314/25
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
ВТОРА ДИРЕКТИВА НА КОМИСИЯТА
от 6 ноември 1985 година
за изменение на приложението към Директива 82/471/ЕИО на Съвета относно някои продукти, използвани при храненето на животните
(85/509/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейска икономическа общност,
като взе предвид Директива 82/471/ЕИО на Съвета от 30 юни 1982 г. относно някои продукти, използвани при храненето на животните (1), последно изменена с Директива 84/443/ЕИО на Комисията (2), и по-специално член 6 от нея,
като има предвид, че Директива 82/471/ЕИО предвижда редовно изменение на съдържанието на приложенията към нея вследствие развитието на научното и техническо познание;
като има предвид, че не е необходимо върху етикетите или опаковките на комбинираните фуражи задължително да се поставят обозначения като „съдържа странични продукти от производството на L-глутаминова киселина“ или „съдържа странични продукти от производството на L-лизин“, тъй като другите изисквания за етикетирането по отношение на тези продукти са достатъчни за разпознаването им в състава на смесите;
като има предвид, че проучванията на определени аминокиселини сочат, че тези продукти отговарят на изискванията на Директива 82/471/ЕИО и следователно употребата им при храненето на животни може да бъде разрешена при определени условия;
като има предвид, че мерките, предвидени в настоящата директива, са в съответствие със становището на Постоянния комитет по храните за животни,
ПРИЕ НАСТОЯЩАТА ДИРЕКТИВА:
Член 1
Приложението към Директива 82/471/ЕИО се изменя, както е посочено в приложението към настоящата директива.
Член 2
Държавите-членки въвеждат в сила законовите, подзаконовите и административните разпоредби, необходими, за да се съобразят с настоящата директива, най-късно до 30 юни 1986 г. Те незабавно информират Комисията за това.
Член 3
Адресати на настоящата директива са държавите-членки.
Съставено в Брюксел на 6 ноември 1985 година.